open-index/open-wikipedia-markdown huggingface dataset:
Pam Nordheim

**Pam Nordheim** je nekadašnja američka biatlonka, te je ujedno prva biatlonka iz SAD koja je pobijedila u jednoj utrci Svjetskog kupa u biatlonu.

## Svjetski kup 
Pam Nordheim nastupila je prvi put u trećoj sezoni Svjetskog kupa1984/85. i 26. januara 1985. u Antholzu pobijedila u pojedinačnoj utrci na 10&nbsp;km. Nastupala je još u sezonama 1986/87, 1987/88, 1990/91. i  1991/92. Sa američkom štafetom 24. januara 1988. u italijanskom Antholzu sa Nancy Johnstone i Patrice Jankowski pobijedila je u svjetskom kupu sezone 1987/88.

## Svjetska prvenstva 
Na Svjetskim prvenstvima nastupila je četiri puta i to: SP 1985, SP 1986, SP 1987 i SP 1988, a najbolji joj su rezultati bili 15-o mjesto u sprintu 1985. i 16-o mjesto u utrci na 10 km 1987, te sedmo mjesto u štafeti na SP 1986.

## Nagrade 
Zbog svojih zasluga u promovisanju biatlona primljena je u Kuću slavnih američkog biatlona (.

## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Američki biatlonci
Kategorija:Biografije, Bemidji (Minnesota)
Anne Elvebakk

**Anne Elisabeth Elvebakk-Linn**, rođena 10. maja 1966. u općini Voss, je nekadašnja norveška biatlonka.

## Olimpijske igre 
Na biatlonskim takmičenjima Zimskih olimpijskih igara, Anne Elvebak je nastupila samo na prvim na kojima je biatlon u ženskoj konkurenciji postao disciplina Olimpijskih igara. U utrci sprinta osvojila je 32. mjesto, a u pojedinačnoj utrci na 15 km 59. mjesto. U utrci štafete nije nastupila.

## Svjetski kup 
Anne Elvebakk je nastupala u takmičenjima Svjetskog kupa u biatlonu od sezone 1985/86. do 1993/94. Prvu pobjedu u jednom takmičenju Svjetskog kupa ostvarila je austrijskom Hochfilzenu 17. decembra 1987, kada je pobijedila u pojedinačnoj utrci na 10 km ispred Eve Korpele i Siri Grundnes. Ukupno je pobijedila šest puta (četiri puta u sprintu i dva puta u pojedinačnim utrkama), a najbolje rezultate ostvarila je u sezoni 1987/88. kada je pobijedila u ukupnom plasmanu i postala peta pobjednica u ženskoj konkurenciji, te 1986/87. i 1989/90. kada je osvojila druga mjesta, te treće mjesto 1990/91.

## Svjetska prvenstva 
Po broju osvojenih medalja na Svjetskim prvenstvima u biatlonu Anne Elvebakk je treća najuspješnija norveška biatlonka sa ukupno dvanaest medalja od kojih su tri zlatne, pet srebrnih i četiri bronzane. Nastupila je na sedam svjetskih prvenstava od SP 1986. do SP 1993. U pojedinačnoj konkurenciji osvojila je tri zlatne: dvije u sprintu (SP 1989. i SP 1990.) i jednu u pojedinačnoj utrci 1989. Najuspješnija je bila na na SP 1989. u austrijskom Feistritzu kada je osvojila jednu zlatnu i dvije srebrne medalje. U ekipnim takmičenjima sa Sannom Grønlid i Siv Bråten osvojila je dvije bronzane medalje i to na SP 1986. u utrci 3 × 5&nbsp;km, te na SP 1987 u utrci 3 × 5&nbsp;km, zatim srebro na SP 1988. u štafeti na 3 × 5&nbsp;km sa Elin Kristiansen i Monom Bolerud, kao i SP 1990. u štafeti na 3 × 7,5&nbsp;km sa Grete Ingeborg Nykkelmo i Elin Kristiansen, sa kojima je i sljedeće godine na SP 1991. u štafeti na 3 × 7,5&nbsp;km bila druga iza nepobjedivih štafeta Sovjetskog saveza. Na svim je prvenstvima osvajala jednu ili više medalja, osim na SP 1993. u bugarskom Borovcu, kada joj je najbolji plasman bilo deveto mjesto u štafeti sa Annette Sikveland, Åse Idland i Hildegunn Mikkelsplass.

## Norveška prvenstva 
## Napomene 
## Reference 
## Vanjski linkovi 
* 
* 
* Zvanična banka podataka IBU-a
* Profil Anne Elvebakk na sports-reference.com 

Kategorija:Norveški biatlonci
Kategorija:Rođeni 1966.
Kategorija:Osvajači medalja na Svjetskim prvenstvima u biatlonu
Kategorija:Norveški prvaci u biatlonu
Kategorija:Svjetski prvaci u biatlonu
Kategorija:Biografije, Voss
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Norveški olimpijci u biatlonu
Kategorija:Živi ljudi
Zlatiborski upravni okrug

**Zlatiborski upravni okrug** nalazi se u zapadnom dijelu Srbije i prostire se na 6142&nbsp;km2 čime je najveći okrug u Srbiji. Obuhvata jedan grad i devet općina sa ukupno 286.549 stanovnika (2011). Sjedište upravnog okruga je u Užicu. Na istoku graniči sa Moravičkim okrugom, na jugoistoku sa Raškim okrugom te na sjeveru sa Mačvanskim okrugom, dok na zapadu graniči sa Bosnom i Hercegovinom, a na jugu sa Crnom Gorom. Ime je dobio po planini i parku prirode Zlatibor.

## Administrativna podjela 
Zlatiborski upravni okrug sastoji se od jednog grada i devet općina. 

## Privreda 
Danas od privrednih preduzeća u Užicu postoje: Valjaonica bakra i aluminija u Sevojnu, Metalski kombinat "Prvi Partizan", Tekstilna industrija "Froteks", Konfekcija "Kadinjača", itd.

U Priboju je podignuta Fabrika automobila FAP, koja izvozi kamione i autobuse širom svijeta, a združeno preduzeće FAP - FAMOS proizvodi privredna vozila. Danas je Priboj poznatiji po svojoj Banji koja ima izuzetan kvalitet vode, koja liječi reumatske, kožne bolesti i sterilitet.

## Demografija 
Prema popisu stanovništva iz 2011. godine Zlatiborski okrug ima 286.549 stanovnika, dok gustoća naseljenosti iznosi 46,4 stanovnika/km2, čime je jedan od rjeđe naseljenih okruga u Srbiji. Prosječna starost stanovništva je 42,7 godina. Najmlađu populaciju (37,03 godina) ima Sjenica, dok najstariju ima općina Kosjerić (45,54 godina).

## Reference 
## Vanjski linkovi 
Kategorija:Okruzi Srbije
Velika nagrada Australije 2018.

**Velika nagrada Australije 2018.** (službeno poznata kao **"FORMULA 1 2018 ROLEX AUSTRALIAN GRAND PRIX"**) automobilska je trka Formule 1 koja se održala 25. marta 2018. na stazi Melbourne Grand Prix Circuit u Melbourneu, u Australiji. Ovo je bila prva trka u sezoni 2018, i ujedno i 34. trka za Veliku nagradu Australije.

Lewis Hamilton osvojio je prvu pol poziciju u sezoni, sedmu u Australiji i 73. u karijeri. Sebastian Vettel je do 48. pobjede u karijeri ispred Mercedesovog vozača Lewisa Hamiltona, koji je završio na drugom mjestu, dok je treću poziciju na kraju zauzeo Kimi Räikkönen.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Daniel Ricciardo - kazna od 3 mjesta - prebrza vožnja pod crvenom zastavom na 2. treningu.
: Valtteri Bottas - kazna od 5 mjesta - zamjena mjenjača.

## Trka (nedjelja) 
## Rangiranje nakon utrke 
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 48. pobjeda i 100. podij za Sebastiana Vettela;
* 10. najbrži krug za Daniela Ricciarda.

### Konstruktori 
* 230. pobjeda i 950. trka za Ferrari.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Australija
Kategorija:2018. u Australiji
2018
Šumadijski upravni okrug

**Šumadijski upravni okrug** se nalazi u centralnom dijelu Srbije i prostire se na 2387&nbsp;km2. Obuhvata jedan grad i šest općina sa ukupno 293.308 stanovnika (2011). Sjedište upravnog okruga se nalazi u Kragujevcu. Na sjeveru graniči sa Beogradskom regijom, na sjeveroistoku sa Podunavskim okrugom (Južna i istočna Srbija) , na istoku sa Pomoravskim okrugom, na jugu sa Raškim okrugom, na zapadu sa Moravičkim okrugom i na sjeverozapadu sa Kolubarskim okrugom. Ime je dobio geografskoj regiji Šumadija. Međutim, Šumadijski okrug obuvata samo mali dio Šumadije, koja se inače prostire na 5796&nbsp;km2.

## Administrativna podjela 
Šumadijski upravni okrug obuhvata jedan grad i šest općina.

## Privreda 
Kragujevac je veliki industrijski centar u Srbiji sa jakom automobilskom (FIAT Krajsler Automobili Srbija) i vojnom (Zastava Oružje) industrijom.

## Demografija 
Prema popisu stanovništva iz 2011. godine Šumadijski okrug ima 293.308 stanovnika, dok gustoća naseljenosti iznosi 121,9 stanovnika/km2. Prosječna starost stanovništva iznosi 43,66 godina. Najmlađu populaciju ima Kragujevac (41,79 godina), dok najstariju ima Knić (46,55 godina).

## Reference 
## Vanjski linkovi 
Zvanični veb sajt

Kategorija:Okruzi Srbije
Newborn

**Newborn** je spomenik u glavnom gradu Kosova Prištini. Tipografska je skulptura i turistička atrakcija u Prištini. Nalazi se ispred Palate omladine i sporta. Skulptura je predstavljena javnosti 17. februara 2008. godine, na isti dan kada je Kosovo formalno proglasilo nezavisnost od Srbije. Spomenik se sastoji od blokova velikih slova koji tvore riječ *NEWBORN* na engleskom jeziku što bi u prijevodu na bosanski značilo "Novorođenče". Blokovi koji formiraju skulpturu su prvobitno bili žute boje da bi kasnije, povodom pet godišnjice nezavisnosti, bili iscrtani i obojeni sa zastavama država koje su priznale Kosovo. Prilikom predstavljanja spomenika, najavljeno je da će se na svaku godišnjicu spomenik različito iscrtavati. Spomenik je privukao pažnju međunarodnih medija koji su prisustvovali u Prištini tokom proglašenja nezavisnosti a isti je predstavljen i na naslovnoj stranici američkih dnevnih novina *The New York Times*.

## O spomeniku 
desno|250p|mini|Izgled spomenika 2017. godine, sa zastavama država koje su priznale nezavisnost Kosova
Spomenik je dizajniran i urađen u saradnji između kosovskog dizajnera Fisnika Ismailija i kreativne agencije Ogilvy Kosova. Po završetku i odobrenju dizajna, spomenik je izrađen i postavljen za samo 10 dana. Na otkrivanju spomenika na isti su se potpisali predsjednik i premijer Kosova, nakon čega je 150.000 građana slavilo nezavisnost.

Težina spomenika je 9 tona dok su mu dimenzije 3,0 × 24,0 × 0,9 metara. Spomenik je bio prvi veliki javni spomenik u znak obilježavanja nezavisnosti Kosova. Izgrađen je za samo deset radnih dana.

Naziv "Newborn" je izabran kao jednostavan ali snažan termin ne engleskom jeziku kako bi se opisalo rođenje nove države, njene pozitivne konotacije, lahkoću razumijevanja od strane negovornika engleskog jezika kao i potencijal da predstavi Kosovo kao novu i savremenu državu.

Žuta boja je izabrana u kombinaciji sa plavim banerima i pratećim sloganima koji predstavljaju boje nove kosovske zastave kao i boje Evropske unije. Dizajn je izabran iz više razloga. To je jednostavna, lahko razumljiva i lahko prevodljiva riječ sa raznim značenjima. Spomenik predstavlja nacionalni ponos kojim su ljudi na Kosovu osjetili slobodu, uspostavljanjem najmlađe države na svijetu. Mediji na Kosovu su se utrkivali u predstavljanju eventualnog značenja termina pa su spominjana značenja poput:  "NOVI život JE ROĐEN", "NOVA nada JE ROĐENA", "NOVA budućnost JE ROĐENA" i "NOVA država JE ROĐENA".

## Također pogledajte 
* Nezavisnost Kosova
* Historija Kosova

## Reference 
Kategorija:Državni simboli Kosova
Kategorija:Spomenici
Kategorija:Spomenici u Prištini
Kategorija:Turističke atrakcije u Prištini
Kolubarski upravni okrug

**Kolubarski upravni okrug** se nalazi u srednjem dijelu zapadne Srbije i prostire se na 2.474&nbsp;km2. Obuhvata jedan grad i pet općina sa ukupno 174.228 stanovnika (2011). Sjedište upravnog okruga je u Valjevu. Na sjeveroistoku graniči sa Gradom Beogradom, na sjeverozapadu i i zapadu sa Mačvanskim okrugom, na jugozapadu sa Moravičkim okrugom i na jugoistoku sa Zlatiborskim okrugom. Dobio je ime po rijeci Kolubari.

## Administrativna podjela 
Kolubarski obuhvata jedan grad i pet općina. 

## Demografija 
Prema popisu stanovništva iz 2011. godine Kolubarski upravni okrug ima 174.228 stanovnika, dok gustoća naseljenosti iznosi 70,4 stanovnika/km2. Prosječna starost stanovništva iznosi 43,78 godina. Najmlađu populaciju ima Lajkovac (42,01 godina), dok najstariju ima Osečina (45,86 godina).

Najbrojnije etničke skupine u Kolubarskom okrugu su Srbi (166.325 ili 95,46% ukupnog stanovništva), Romi (4.045 ili 2,32%) i Crnogorci (215 ili 0,12%).

## Reference 
## Vanjski linkovi 
* Zvanični veb sajt Kolubarskog okruga
* Agencija za regionalni razvoj opština Kolubarskog okruga 

Kategorija:Okruzi Srbije
Balduin V Flandrijski

**Balduin V** (19. august 1012 – 1. septembar 1067) bio je grof Flandrije (1035 – 1067) iz Flandrijske dinastije.
## Biografija 
Balduin je rođen 19. augusta 1012. godine. Njegovi roditelji bili su grof Balduin IV Flandrijski (980 – 1035) i njegova žena, Ogiva od Luksemburga. Supruga Balduina V bila je Adela Francuska; vjenčali su se 1028. u Amiensu. Adelin otac bio je Robert II, kralj Franaka. Na Adelin nagovor, Balduin V se pobunio protiv svog oca, ali se s njim ipak pomirio te je njegov otac vladao do svoje smrti.

Balduin je bio saveznik Gotfrida III, vojvode Donje Lotaringije te regent kralju Filipu I Francuskom, zajedno s Filipovom majkom, kraljicom Anom Kijevskom. Filipu je bio regent od 1060. do svoje smrti, 1067. te ga je podupirao u svemu. Balduin je umro 1. septembra 1067.

## Djeca 
Djeca Adele i Balduina:
*Balduin VI Flandrijski (umro 1070)
*Matilda – supruga engleskog kralja Vilima I Osvajača te majka Adele od Bloisa, Vilima II i Henrika I
*Robert I Flandrijski (umro 1093) – otac Adele Flandrijske, kraljice Danske
## Reference 
Kategorija:Flandrijski grofovi
Kategorija:Flandrijska dinastija
Kategorija:Rođeni 1012.
Kategorija:Umrli 1067.
Direkcija za civilno zrakoplovstvo Bosne i Hercegovine

**Direkcija za civilno zrakoplovstvo Bosne i Hercegovine** (skr. **BHDCA** od engl: **B**osnia and **H**erzegovina **D**irectorate of **C**ivil **A**viation) je državna direkcija Bosne i Hercegovine sa sjedištem u Banjoj Luci i regionalnim uredima u Sarajevu i Mostaru. Direkcija je osnovana 1997. godine i predstavlja nadležni i odgovorni organ za regulisanje i nadzor nad aktivnostima u oblasti civilnog zrakoplovstva i kontrole letenja.

Kako je Bosna i Hercegovina članica Organizacija međunarodne civilne avijacije ICAO kao i potpisnica Čikaške konvencije o *Međunarodnom civilnom zrakoplovstvu*, Direkcija je osnovana sa ciljem da država posredstvom iste odgovori međunarodno preuzetim obavezama.

Vršilac dužnosti direktora Direkcije je Željko Travar.

## Historija 
S obzirom da je država Bosna i Hercegovina potpisnica Sporazuma o uspostavi Zajedničke zrakoplovne oblasti te da je potpisivanjem niza međunarodnih ugovora prihvatila obavezu primjene različitih propisa u oblasti civilnog zrakoplovstva kao imperativ nametnulo se i osnivanje regulatornog tijela za područje ove oblasti.

Direkcija je osnovana 1997. godine i djeluje unutar resornog državnog ministarstva tj. Мinistarstva komunikacija i prometa Bosne i Hercegovine.

## Organizacija 
Direkcija se sastoji od tri direktorata, odnosno sektora a to su:

* Generalni direktorat civilnog zrakoplovstva
* Sektor za zrakoplovnu sigurnost i sigurnost letenja
* Sektor za zrakoplovnu navigaciju i aerodrome

## Također pogledajte 
* Spisak agencija i institucija Bosne i Hercegovine

## Reference 
Kategorija:Institucije Bosne i Hercegovine
Kategorija:Ministarstvo komunikacija i prometa Bosne i Hercegovine
Kategorija:Avijacija u Bosni i Hercegovini
Moravički upravni okrug

**Moravički upravni okrug** nalazi se u centralnom dijelu i prostire se na 3016&nbsp;km2. Obuhvata jedan grad i tri općine sa ukupno 212.603 stanovnika (2011). Sjedište upravnog okruga je u Čačku. Na sjeveroistoku graniči sa Šumadijskom okrugom, na istoku i jugoistoku sa Raškim okrugom, na jugozapadu i zapadu sa Zlatiborskim okrugom te na sjeverozapadu sa Kolubarskim okrugom. Ime je dobio po rijeci Moravici, desnoj pritoci rijeke Zapadne Morave.

## Administrativna podjela 
Moravički upravni okrug obuhvata jedan grad i tri općine. 

## Privreda 
Čačak je veliki privredni centar u Srbiji. U privredi dominantno mjesto ima industrija.

## Demografija 
Prema popisu stanovništva iz 2011. godine Moravički okrug ima 212.603 stanovnika, dok gustoća naseljenosti iznosi 70,5 stanovnika/km2. Prosječna starost stanovništva iznosi 43,82 godina. Najmlađu populaciju ima Čačak (42,72 godina), dok najstariju imaju Lučani (45,77 godina).

## Reference 
## Vanjski linkovi 
Zvanični veb sajt Moravičkog upravnog okruga 

Kategorija:Okruzi Srbije
El-Insan

**Sura El-Insan** (arapski: **الإنسان**; bos.: *Čovjek*) je 76. sura islamske knjige Kur'ana. 
Sastoji se od 31 ajeta i ubraja se u *medinske sure* (sure koje su objavljene u Medini).

## Sadržaj 
Sura počinje tvrdnjom gdje se dalje navodi način i razlog čovjekovog stvaranja. Čovjeku se na pravi put jasno ukazuje a on, shodno svom razumu, odlučuje da li će ga slijediti i biti zahvalan ili ne.

U drugom dijelu sure navode se stvari koje će zadesiti kako nevjernike tako i vjernike.

## Također pogledajte 
*Kur'an
*Tefsir
*Tefsir Ibn-Kesira

## Reference 
## Vanjski linkovi 
* Sura El-insan sa prijevodom na bosanski (od Korkuta), na tanzil.net

## Vanjski linkovi 
* Tefsir sure El-Insan 
* Sura El-Insan sa prijevodom na bosanski (od Korkuta), na tanzil.net
* Sura El-Insan s audiozapisom

Kategorija:Kur'an
I
I
Eddingtonova sjajnost

**Edingtonova sjajnost ili Edingtonova luminoznost** predstavlja jednakost pritiska zračenja i gravitacione sile kod crnih rupa. Ona ustvari pokazuje granicu sjajnosti crne rupe. Naziv potječe od britanskog astronoma Artura Edingtona (en. Arthur Eddington) koji je 1912. modelirao unutrašnju strukturu zvijezda. Ona zavisi samo od mase centralnog objekta. Sjajnost se može opisati i kao količina gasa pod akrecijom, gdje se oko 10% mase pretvara u akreciju. Ona se usko povezana s pojmom Edingtonovog nivoa akrecije. Pritisak zračenja je toliko jak da se gura okolna materija tj. gas.

Astronomi za sada polaze od dva moguća scenarija:
*Ukoliko crna rupa ima veću sjajnost od Edingtonove onda se akrecija odvija na višem nivou gdje materija ne pada u crnu rupu.
*Ako je sjajost blizu Edingtonove onda jaku vjetrovi tjeraju materiju i sprečavaju je da se približi crnoj rupi.

Sjajnost omogućava procjenu akrecije materiju i njenog pretvaranja u energiju. Obično se koristi kod istraživanja aktivnih galaksijskih jezgri (kvazara i Seyfertovih galaksija) te dvostrukih rendgenskih kao i protozvijezda. Smatra se da kod objekata, koji akreiraju na Edingtonovoj granici, postoji neka vrsta samoupravljanja (autoregulacije).

Poznati objekat je kvazar 3C273.
## Literatura
*
## Reference
## Vanjski linkovi
*Informacije o Edingotonovoj sjajnosti

Kategorija:Zvjezdana evolucija
Pravni fakultet u Zenici

**Pravni fakultet u Zenici** je organizaciona jedinica i članica Univerziteta u Zenici. Osnovan je odlukom Skupštine Zeničko-dobojskog kantona 13. septembra 2005. godine.

Trenutni dekan fakulteta je prof. dr. Enes Bikić.

## Historija 
Senat Univerziteta u Zenici je na sjednici održanoj 22. aprila 2004. godine pokrenuo aktivnosti za osnivanje Pravnog fakulteta u Zenici. Nakon što je imenovan tim i izrađen elaborat o opravdanosti osnivanja ovog fakulteta, Skupština Zeničko-dobojskog kantona je odlukom od 13. septembra 2005. godine osnovala Pravni fakultet kao jednu od članica Univerziteta u Zenici.

Prvi studenti na I ciklusu studija upisani su akademske 2005/06 godine a već sljedeće godine pokrenut je i master studij. 
III ciklus studija, prvi takav na Univerzitetu pokrenut je kademske 2014/15.

Pravni fakultet u Zenici je od marta 2011. godine član i jedan od suosnivača mreže pravnih fakulteta Jugoistočne Evrope.

## Studijski programi 
Studij na fakultetu se odvija po principu Bolonjske deklaracije. Organizirani su i izvode se studiji sva tri ciklusa studija i to po sistemu 4+1+3.

Na prvom ciklusu studija uspostavljen je studijski odsjek:

* Opći smjer

Na trećem ciklusu studija (doktorski studij) organizuje se studij iz sljedećih oblasti:

* Građansko pravo,
* Državno i međunarodno javno pravo,
* Krivično pravo,
* Historija države i prava

## Katedre 
Pored jedne nematične katedre na fakultetu egzistiraju i 4 matične a to su:

# Katedra za historiju države i prava
# Katedra za građansko pravo
# Katedra za državno i međunarodno pravo
# Katedra za krivično pravo

## Također pogledajte 
* Univerzitet u Zenici

## Reference 
## Vanjski linkovi 
* Službeni sajt fakulteta

Kategorija:Univerzitet u Zenici
Kategorija:Obrazovanje u Zenici
Kategorija:Fakulteti u Bosni i Hercegovini
Kategorija:Obrazovne institucije osnovane 2005.
Kategorija:Fakulteti u Zenici
Zenica
Sabaton

**Sabaton** je švedska heavy metal grupa. Osnovana je 1999. u gradu Falunu. Glavne teme njihovih pjesama su lirske teme zasnovane na događajima iz ratova, historijskim bitkama i herojskim djelima što se veže i uz naziv grupe "Sabaton" što je u stvari štitnik za noge koji su koristili vitezovi tokom historije. Takve teme su protkane u njihovim albumima: *Primo Victoria*, *The Art of War*, *Coat of Arms*, *Carolus Rex*, *Heroes* i *The Last Stand* gdje sve pjesme sadrže navedene motive izuzev posljednje pjesme na albumu inspirirane heavy metalom.

## Historija 
Grupa Sabaton je formirana decembra 1999. godine, u gradu Falunu. Nakon što su prve pjesme snimljene u studiju Petra Tägtgrena, The Abyss, članovi grupe su stupili u kontakt sa nekoliko izdavačkih kuća te potpisali ugovor sa italijanskom izdavačkom kućom Underground Symphony. Objavljena je promo kompilacija koja se sastojala od materijala snimljenih između 1999. i 2000. godine, sa namjerom da promoviraju predstojeća izdanja. 2002. godine snimljen je novi album. *Metalizer* je trebao distribuirati Underground Symphony kao debitantski album grupe, ali nakon dvije godine čekanja, tokom kojeg je Sabaton održao razne nastupe širom Švedske, objavljivanje albuma je izostalo.

Debitantski album *Primo Victoria* ipak je objavljen 2005. godine a onda i album *Attero Dominatus* koji se u Evropi pojavio 28. jula 2006. godine.

## Članovi 
### Trenutni članovi 
* Joakim Brodén – glavni vokali (1999–), klavijature (1999–2005, 2012–)
* Pär Sundström – bas-gitara (1999–), prateći vokali (2012–)
* Chris Rörland – gitara, prateći vokali (2012–)
* Hannes van Dahl – bubnjevi, prateći vokali (2014–)
* Tommy Johansson – gitara, prateći vokali (2016–)

### Bivši članovi 
* Oskar Montelius – gitara, prateći vokali (1999–2012)
* Rikard Sundén – gitara, prateći vokali (1999–2012)
* Richard Larsson – bubnjevi (1999–2001)
* Daniel Mullback – bubnjevi (2001–2012)
* Daniel Mÿhr – klavijature, prateći vokali (2005–2012)
* Thobbe Englund – gitara, prateći vokali (2012–2016)
* Robban Bäck – bubnjevi (2012–2013)

## Diskografija 
Grupa je objavila deset studijskih albuma, a to su:

**Primo Victoria* (2005)
**Attero Dominatus* (2006)
**Metalizer* (2007)
**The Art of War* (2008)
**Coat of Arms* (2010)
**Carolus Rex* (2012)
**Heroes* (2014)
**The Last Stand* (2016)
**The Great War* (2019)
**The War to End All Wars* (2022)

## Reference 
## Vanjski linkovi 
* 

Kategorija:Švedske muzičke grupe
Kategorija:Muzičke grupe osnovane 1999.
Kategorija:Sabaton
Go West

***Go West*** bosanskohercegovački je film iz 2005. u režiji Ahmeda Imamovića o dvojici ljubavnika za vrijeme rata u Bosni, od kojih je jedan Bošnjak, a drugi Srbin.

## Radnja 
Kenan (Mario Drmać) i Milan (Tarik Filipović) žive zajedno u Sarajevu u tajnoj gej vezi. Po izbijanju rata rješavaju da pobjegnu iz grada. Da bi Kenan bezbjedno prošao pored Srba, mora se preobući i predstavljati kao Milanova žena Milena. Odlaze u Milanovo selo u istočnoj Bosni, koje je srpsko, gdje Kenan nastavlja da se predstavlja kao Milena. Jedini koji zna njihovu tajnu je Milanov prijatelj Lunjo, koji treba da im pomogne da pobjegnu. Milan je, međutim, regrutovan u srpsku vojsku i mora da ostavi Milenu samu u selu. Njenu tajnu slučajno otkriva Ranka (Mirjana Karanović), koja počinje da ga zavodi i baca prokletstvo na Milana, kako se ne bi vratio živ i odveo Kenana.

## Prijem 
Film je izazvao jake negativne reakcije, među kojima je bilo i prijetnji smrću upućenih režiseru, još prije nego što je prikazan.

Bio je nominovan za nagradu Grand Prix des Amériques na Svjetskom filmskom festivalu u Montrealu 2005. Film je također osvojio nagradu publike za najbolji film na Bosanskohercegovačkom filmskom festivalu u New Yorku 2006. Dobio je nagradu za najbolji film na Međunarodnom filmskom festivalu u Madridu, Móstoles, 2007.

## Uloge 
* Mario Drmać – Kenan / Milena
* Tarik Filipović – Milan
* Rade Šerbedžija – Ljubo, Milanov otac
* Mirjana Karanović – Ranka
* Haris Burina – Lunjo
* Jeanne Morea – novinarka
* Nermin Tulić – pop Nemanja
* Almedin Leleta – Alen
* Almir Kurt – Drago
* Milan Pavlović – Milo

## Reference 
## Vanjski linkovi 
* *Go West* na IMDb-u

Kategorija:Filmovi iz 2005.
Kategorija:Bosanskohercegovački filmovi
Kategorija:Filmovi o Ratu u Bosni i Hercegovini
Kategorija:Dramski filmovi s LGBTQ temama
Ministarstvo prometa i komunikacija Federacije Bosne i Hercegovine

**Ministarstvo prometa i komunikacija Federacije Bosne i Hercegovine** ili **Federalno ministarstvo prometa i komunikacija** (skraćeno **FMPiK**) jedno je od 16 ministarstava u sastavu Vlade Federacije Bosne i Hercegovine, nadležno za prometnu i komunikacijsku infrastrukturu u tom entitetu. Sjedište ministarstva se nalazi u ulici Braće Fejića u Mostaru, a na njegovom čelu trenutno se nalazi Andrijana Katić (HDZ BiH).

## Historija 
Nakon sticanja nezavisnosti Bosne i Hercegovine od Socijalističke federativne republike Jugoslavije (SFRJ) 1992. godine, osnovano je ministarstvo za saobraćaj Republike Bosne i Hercegovine, a za ministra je tada imenovan Tomislav Krstičević.

Stvaranjem entiteta u Bosni i Hercegovini nakon potpisivanja Dejtonskog mirovnog sporazuma 1995. godine, s obzirom na ustavne nadležnosti, nadležnost nad dijelom prometne i komunikacijske infrastrukture je dodijeljena entitetima, nakon čega su formirani ministarstvo saobraćaja i veza Republike Srpske te ministarstvo prometa i komunikacija Federacije BiH.

## Nadležnosti 
Na čelu Ministarstva prometa i komunikacija je ministar ili ministrica, koji ima pravo na jednog sekretara i osam pomoćnika. Nadležnosti ministarstva su regulisana zakonom o federalnim ministarstvima i drugim tijelima federalne uprave.

U resornoj nadležnosti se nalaze Autoceste Federacije BiH, BH Telecom, HT Eronet, Ceste FBiH, Željeznice FBiH, BH Pošta, HP Mostar te međunarodni aerodromi u Mostaru, Sarajevu i Tuzli.

### Djelokrug 
Ministarstvo prometa i komunikacija Federacije BiH vrši upravne, stručne i druge poslove utvrđene zakonom koji se odnosi na ostvarivanje nadležnosti Federacije BiH u oblasti prometa i komunikacija, koje obuhvataju:
* putni promet i javni putevi
* željeznički promet
* zračni promet
* riječni promet
* jezerski promet
* kontrolu letenja
* telekomunikaciju i poštu osim uspostavljanja i funkcionisanja međuentitetskih i međunarodnih uređaja
* inspektorski nadzor nad javnim putevima te putnim, željezničkim, zračnim, riječnim, jezerskim i pomorskim prometom.

## Organizacija 
Ministarstvo prometa i komunikacija Federacije Bosne i Hercegovine se sastoji od sljedećih organizacionih jedinica:
* Kabinet ministra
* Sektor za pravnih i općih poslova
* Sektor za upravljanje i koordinaciju sredstava za razvoj

## Spisak ministara 
## Reference 
## Vanjski linkovi 
* Zvanični sajt

Prometa i komunikacija
Kategorija:Saobraćaj u Bosni i Hercegovini
Attero Dominatus

***Attero Dominatus*** je drugi studijski album švedske heavy metal grupe Sabaton iz 2006. godine. Album je na švedskoj top-listi dostigao 16. mjesto a zadržao se na top-listi 7 sedmica.

Prema riječima kritičara Chrisa Dahlberga, za naziv albuma je uzet latinski naziv značenja na bosanskom "uništavati tiraniju"; međutim, "Attero Dominatus" znači "uništavam tiraniju".

Video za naslovnu pjesmu snimljen je u švedskom Umeåu. Za potrebe snimanja videa, članovi grupe nosili su maskirnu opremu, a pjevač Joakim Broden donirao je prsluk s metalnim pločama, što je postalo karakteristično za kasnije nastupe grupe uživo.

## Spisak pjesama 
## Pjesma "We Burn" 
Tekst pjesme napisao je basist grupe Pär Sundström dok je muzika djelo Joakima Brodéna. Snimljena je 2006. u francuskom studiju Abyss. Pjesma, kao i uostalom i većina pjesama grupe govori o događajima iz historije odosno o događajima iz rata. U ovom slučaju, pjesma napisana na engleskom jeziku, simboličnog naziva *We burn*, govori o Ratu u Bosni i Hercegovini, odnosno o počinjenom Genocidu u Bosni i Hercegovini. Naime, napisana iz perspektive osuđenog ratnog zločinca Radovana Karadžića, pjesma govori o etničkom čišćenju, genocidu i namjeri da se zločin počini i uklone dokazi kako bi se izbjegla odgovornost.

## Članovi 
* Joakim Brodén – vokali
* Rickard Sundén – gitara
* Oskar Montelius – gitara
* Pär Sundström – bas
* Daniel Mullback – bubnjevi
* Daniel Mÿhr – klavijature
* Christian Eriksson – bek vokali

## Reference
## Vanjski linkovi 
* Službeni sajt grupe

Kategorija:Sabaton
Kategorija:Albumi Sabatona
Kategorija:Albumi iz 2006.
Turnir kandidata 2018.

**Turnir kandidata 2018.** bio je šahovski turnir na kojem su učestvovala osmerica vrhunskih svjetskih šahista s ciljem da se odredi izazivač za titulu svjetskog prvaka 2018. Održan je u Berlinu od 10. do 28. marta, a osvojio ga je Fabiano Caruana, koji će se u novembru 2018. u Londonu sastati s pobjednikom Svjetskog prvenstva 2016, Norvežaninom Magnusom Carlsenom. 

## Organizacija 
## Konačni poredak 
### Opis po kolima 
## Reference 
## Vanjski linkovi
Kategorija:2018. u šahu
Kategorija:2018. u Njemačkoj
Kategorija:Šah u Njemačkoj
Kategorija:Sportska takmičenja u Njemačkoj
Kategorija:Sport u Njemačkoj
Kategorija:Sport u Berlinu
Halimin put

***Halimin put*** jest film hrvatskog režisera Arsena Antona Ostojića. Film je snažna i emotivna priča inspirirana istinitim događajem. Protagonisti filma ističu kako je film uspio barem djelimično aktuelizirati pitanje na hiljade nestalih u ratovima u bivšoj Jugoslaviji i podsjetiti na teške i tragične sudbine ljudi.

Arsen Anton Ostojić na filmu je radio četiri godine.

## Radnja 
*Halimin put* je priča o tragičnoj ljudskoj sudbini, o jednoj od mnogobrojnih delikatnih situacija u postkonfliktnim društvima. U filmu glavna junakinja muslimanka Halima (Alma Prica) nastoji pronaći tijelo svog ubijenog sina, stradalog tokom rata u Bosni i Hercegovini. Pronalaskom tijela u jednoj od masovnih grobnica, odbija dati uzorak krvi kako bi se na jedini način DNK analizom identificiralo tijelo. Razlog tome leži u činjenici da nije biološka, već samo majka potajno usvojenog sina. Međutim, vođena željom da otkrije posmrtne ostatke svoga usvojenog sina, odluči se na potragu za njegovom biološkom majkom te njenim pronalaskom dolazi do neočekivanih situacija.

## Uloge 
* Alma Prica – Halima
* Mijo Jurišić – Slavomir
* Mustafa Nadarević – Avdo
* Izudin Bajrović – Salko
* Olga Pakalović – Safija
* Emina Muftić – Nevzeta
* Miraj Grbić – Mustafa
* Daria Lorenci Flatz – Rapka
* Lena Politeo – Nana
* Aldin Tucić – Aron
* Dejan Aćimović – Jovan
* Sebastian Cavazza – Planinšek
* Miodrag Krivokapić – Rastko
* Muhamed Bahonjić – Kondukter
* Slaven Knezović – Milovan
* Marija Omaljev – Konobarica
* Marko Plesnik – Mirza (16 godina)
* Mihailo Končar – Mirza (9 godina)

## Reference 
## Vanjski linkovi 
* *Halimin put* na IMDb-u

Kategorija:Bosanskohercegovački filmovi
Kategorija:Filmovi na bosanskom jeziku
Kategorija:Filmovi o Ratu u Bosni i Hercegovini
Kategorija:Hrvatski filmovi
Kategorija:Filmovi iz 2012.
Spisak najvećih gradova u Evropi

**Spisak najvećih gradova u Evropi** obuhvata gradove rangirane po broju stanovnika unutar administrativnih granica grada i ne tretira urbana ili metropolitanska područja gradova čiji bi broj stanovnika bio veći u odnosu na onaj po navedenom kriteriju.

Spisak sadrži gradove geografski locirane u Evropi, koristeći uobičajenu definiciju granica Evrope.

Značajno je napomenuti da komercijalni i historijski centar Istanbula leži na evropskoj strani dok oko trećine njenog stanovništva živi na azijskoj strani (oko 35,3% ukupnog stanovništva grada). Prema ukupnom broju stanovnika unutar granica grada koji je naveden na spisku, Istanbul je veći grad od Moskve iako je evropski dio Istanbula manje naseljen u odnosu na Moskvu.

Gradovi označeni **podebljano** su glavni gradovi država.

## Također pogledajte 
* Spisak najvećih gradova u Evropskoj uniji
* Spisak metropolitanskih područja u Evropi
* Spisak urbanih područja u Evropi

## Reference 
Kategorija:Gradovi u Evropi
Kategorija:Spiskovi gradova
Pomoravski upravni okrug

**Pomoravski upravni okrug** se nalazi u centralnom dijelu Srbije i prostire se na 2614&nbsp;km2. Obuhvata jedan grad i pet općina sa ukupno 214.536 stanovnika (2011). Sjedište upravnog okruga se nalazi u Jagodini. Na sjeverozapadu graniči sa Podunavskim, na sjeveru sa Braničevskim, na sjeveroistoku sa Borskim, na istoku sa Zaječarskim te na jugoistoku sa Nišavskim okrugom, koji se nalaze u Južnoj i Istočnoj Srbiji, dok na jugu graniči sa Rasinskim i na zapadu sa Šumadijskim okrugom. Ime je dobio rijeci Moravi, koja teče kroz okrug.

## Administrativna podjela 
Pomoravski upravni okrug obuhvata jedan grad i pet općina. 

## Demografija 
Prema popisu stanovništva iz 2011. godine Pomoravski upravni okrug ima 214.536 stanovnika, dok gustoća naseljenosti iznosi 81,4 stanovnika/km2. Prosječna starost stanovništva iznosi 45,2 godina. Najmlađu populaciju ima Jagodina (42,7 godina), dok najstariju ima Rekovac (49,75 godina).

Najbrojnije etničke skupine u Pomoravskom okrugu su Srbi (203.419 ili 94,82% ukupnog stanovništva), Romi (2.638 ili 1,3%) i Vlasi (1.938 ili 0,95%).

## Reference 
## Vanjski linkovi 
Zvanični veb sajt Pomoravskog upravnog okruga 

Kategorija:Okruzi Srbije
Iva Karađozova

**Iva Karađozova** (), rođena 21. septembra 1971. u Samokovu kao Iva Škodreva (), nekadašnja je bugarska biatlonka. Prva je bugarska biatlonka koja je pobijedila na jednoj utrci Svjetskog kupa u biatlonu i to u  sezoni 1987/88. kada je 23. januara 1988 godine u italijanskom Antholzu pobijedila u pojedinačnoj utrci na 10&nbsp;km. Zajedno sa Cvetanom Krastevom, Nadeždom Aleksijevom, Ekaterinom Dafovskom i Marijom Manolovom dominirala je u drugoj polovini 1980-ih godina u takmičenjima Svjetskog kupa u biatlonu, kada su redovito pobjeđivale u pojedinačnim utrkama kao i utrkama štafeta i ekipnom takmičenju. Osvajale su drugo ili treće mjesto iza nepobjedivih sovjetskih štafeta.

## Karijera 
### Olimpijske igre 
Karađozova je nastupila tri puta na olimpijskim igrama:  na ZOI 1992, ZOI 1994 i ZOI 2002, ali nije ostvarila značajnije rezultate, niti je osvojila medalju. Najbolji plasman joj je bilo jedanaesto mjesto na ZOI 1994. u utrci sprinta, te dva četvrta mjesta u štafeti; na 3 × 7,5&nbsp;km 1992. sa Silvanom Blagojevom i Nadeždom Aleksijevom, te na 4 × 7,5&nbsp;km u štafeti 2002. sa Pavlinom Filipovom, Irinom Nikulčinom i Ekaterinom Dafovskom, kada su izgubili treće mjesto samo za šest sekundi od ruske štafete.

### Svjetski kup 
Prvi nastup Karađozove u Svjetskom kupu bio je u sezoni 1987/88, kada je pobijedila dva puta u pojedinačnim disciplinama u utrci na 10&nbsp;km, te jedanput u štafeti 3 × 7,5&nbsp;km sa Nadeždom Aleksijevom i Cvetanom Krastevom. Te je sezone osvojila još dva druga mjesta sa bugarskom štafetom u istom sastavu, a u ukupnom plasmanu je osvojila peto mjesto, mada je od pobjednice Anne Elvebakk imala jednu pobjedu više, ali zbog boljih plasmana, titulu je osvojila Norvežanka Elvebakk. U slijedećoj sezoni, pobijedila je još jednom u utrci na 15&nbsp;km. Još jednu pobjedu u pojedinačnoj utrci ostvarila je u sezonama 1988/89. i 1992/93. Sa ukupno pet pobjeda u Svjetskom kupu je sa Ekaterinom Dafovskom najbolja bugarska biatlonka. Nastupala je bez prekida sve do sezone 2002/03. ali bez značajnijih uspjeha.

### Svjetska prvenstva 
Na Svjetskim prvenstvima u biatlonu, Iva Karađozova je nastupila 11 puta u periodu 1988-2003. godine. Osvojila je ukupno tri medalje i to jednu srebrnu na SP 1991. u finskom Lahtiju u ekipnoj utrci sa Nadeždom Aleksijevom, Silvanom Blagojevom i Marijom Manolovom; te dvije bronzane medalje od kojih je jedna u pojedinačnoj utrci na 15 km na istom prvenstvu i jedna na SP 1990. u ekipnoj utrci sa Nadeždom Aleksijevom, Cvetanom Krastevom i Marijom Manolovom.

## Kraj karijere 
Trenutno radi kao sportski komentator za biatlon na Eurosportu.

## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Rođeni 1971.
Kategorija:Živi ljudi
Kategorija:Biografije, Samokov
Kategorija:Bugarski biatlonci
Kategorija:Bugarski olimpijci u biatlonu
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 2002.
Kategorija:Osvajači medalja na Svjetskim prvenstvima u biatlonu
Spisak gradova u Rusiji po broju stanovnika

**Spisak gradova u Rusiji po broju stanovnika** sadrži gradove čiji broj stanovnika iznosi iznad 200.000 stanovnika. Pod ukupnim brojem stanovnika podrazumijeva se broj stanovnika unutar administrativnih granica grada i tu nisu uvršteni podaci urbanog ili metropolitanskog područja.

Spisak ne sadrži grad Sevastopolj i druge gradove Republike Krim, jer nisu bili dio popisa iz 2010. godine a i predmet su neriješenog spora između Rusije i Ukrajine i smatraju se dijelom Ukrajine od većeg dijela međunarodne zajednice. Također na spisku se ne nalazi ni grad Zelenograd (dio federalnog grada Moskve) i gradovi unutar federalnog grada Sankt Peterburga, jer u popisu iz 2010. godine nisu navedeni kao samostalni gradovi.

## Spisak gradova 
* Gradovi napisani **boldirano** označavaju glavni grad dotičnog federalnog subjekta
* Gradovi napisani *kurzivom* označava najveći grad federalnog subjekta

## Galerija 

Datoteka:Lubyanka CDM view from Panoramic view point 05-2015 img06.jpg|Moskva, glavni grad Rusije
Datoteka:Spb Views from Isaac Cathedral May2012 05.jpg|Sankt Peterburg
Datoteka:Novosibirsk view.jpg|Novosibirsk
Datoteka:Center of Ekaterinburg.jpg|Jekaterinburg
Datoteka:Nizhny Novgorod View 2.jpg|Njižni Novgorod
Datoteka:Samara 8-01-2009.jpg|Samara
Datoteka:Omsk Pushkin Library.jpg|Omsk
Datoteka:Kazan skyline view.jpg|Kazanj
Datoteka:Kirova Street, Chelyabinsk.jpg|Čeljabinsk
Datoteka:View Rostov.jpg|Rostov na Donu
Datoteka:Ufa01.jpg|Ufa
Datoteka:Volgograd bridge construction 2007.jpg|Volgograd
Datoteka:Perm Russia.jpg|Perm
Datoteka:Aerial view of Krasnoyarsk (city centre).jpg|Krasnojarsk
Datoteka:Главное здание управления ЮВЖД.jpg|Voronjež
Datoteka:Saratov klinicheskaya.jpg|Saratov
Datoteka:Krasnodar attraction.jpg|Krasnodar
Datoteka:Leninsky prospekt, Togliatti, Russia.jpg|Toljati
Datoteka:Izhevsk 3.jpg|Iževsk
Datoteka:The city of Ulyanovsk, Russia.jpg|Uljanovsk

## Reference 
Kategorija:Gradovi u Rusiji
Rusija
Hrvatska bratovština Bokeljska mornarica 809.

**Hrvatska bratovština Bokeljska mornarica 809.** je udruženje registrovano 1991. godine u Zagrebu kao sljednik Društva „Bokeljska mornarica“ osnovanog 1956. na bazi zavičajnog udruženja Bokelja sa sjedištem u Zagrebu od 1924. Bratovština okuplja Bokelje sa ciljem očuvanja i njegovanja tradicije dvanaest vijekova stare pomorske jedinice iz Boke kotorske.

Bratovština ima svoje podružnice u nekoliko gradova u  Hrvatskoj, i to u Rijeci, Puli, Zadru, Splitu i Dubrovniku. Sarađuje sa istoimenim društvom koje postoji u gradu Kotoru u  Crnoj Gori. U djelokrugu njenog rada je organizovanje društveno-kulturnih događaja, među kojima je najznačajnija proslava Dana svetog Tripuna, zaštitnika grada Kotora, Bokeljske mornarice i Kotorske biskupije, te drugih kulturnih manifestacija i svečanosti, kao i i učestvovanje u njima. Vojno-pomorska komponenta bratovštine uključila se u rad udruženja historijskih jedinica Hrvatske vojske
.

## Historija 
Korijeni Bokeljske mornarice sežu do početka devetog vijeka, tačnije do godine 809., kada su kotorski mornari učestvovali u preuzimanju moći svetog Tripuna s  mletačkog broda i njihovom prebacivanju u grad Kotor. Od tada je taj svetac postao zaštitnik i svih bokeljskih mornara, te se svake godine svečano obilježava taj tradicionalni događaj.

U 12. vijeku Bokeljska mornarica poprimila je izraženi vojni karakter, da bi u 13. vijeku postala staleška organizacija pomoraca iz Boke kotorske, teritorije koja je u to vrijeme bila pod patronatom Mletačke Republike. U Statutu iz godine 1463. navodi se da bratovštinom upravlja zbor svih članova, a izvršni organ je uprava u kojoj se nalazi gastald (upravnik), tri prokuratora i dva sindika. Prema Statutu uloga bratovštine je stručno osposobljavanje mladih pomoraca, pomoć siromašnim i ostarjelim članovima, jačanje brodarstva, organizovanje odbrane teritorijalnih voda, borba protiv gusara i drugo.

Na čelu borbenog odreda bratovštine je bokeljski admiral, a ostali činovi su podadmiral, major, prvi kapetan, drugi kapetan, natporučnik, prvi poručnik, poručnik, narednik, pobočnik, barjaktar, kopljanik, kolovođa, mornar, te *mali admiral* (dječji čin).

U nemirnim vremenima kroz mnoge vijekove, kada je plovidba morima bila veoma nesigurna, što zbog ratova, što zbog gusara, moreplovci su morali da posjeduju borbene vještine. Bokelji su pokazali svoje umijeće ratovanja u mnogim pomorskim bitkama (kao što je na primjer bitka kod Lepanta), te ratovima (npr. Morejski rat).

## Također pogledajte 
* Hrvatska vojna historija
* Historija Crne Gore
* Ratna mornarica

## Vanjski linkovi 
*Hrvatska bratovština "bokeljska mornarica 809" u popisu zagrebačkih udruženja građana
*Bokeljska mornarica u enciklopediji Leksikografskog zavoda Miroslav Krleža
*Gastald Ivo Škanata – predsjednik bratovštine
*Obilježavanje 90. godišnjice osnivanja bratovštine
*Bratovština organizuje kulturni skup „Kulturološki obrisi Boke kotorske“

Kategorija:Organizacije u Hrvatskoj
Kategorija:Vojna historija Hrvatske
Kategorija:Historija Crne Gore
Ministarstvo rada i socijalne politike Federacije Bosne i Hercegovine

**Ministarstvo rada i socijalne politike Federacije Bosne i Hercegovine** ili **Federalno ministarstvo rada i socijalne politike** (skraćeno **FMRSP**) jedno je od 16 ministarstava u sastavu Vlade Federacije Bosne i Hercegovine, nadležno za politiku rada i socijalne zaštite u tom entitetu. Sjedište ministarstva se nalazi u ulici Marka Marulića u Sarajevu, dok se na njegovom čelu trenutno nalazi Adnan Delić (NiP).

## Historija 
Nakon sticanja nezavisnosti Bosne i Hercegovine od Socijalističke federativne republike Jugoslavije (SFRJ) 1992. godine, osnovano je ministarstvo rada i socijalne politike Republike Bosne i Hercegovine, a za prvog ministra je imenovan Martin Raguž.

Stvaranjem entiteta u Bosni i Hercegovini nakon potpisivanja Dejtonskog mirovnog sporazuma 1995. godine, s obzirom na ustavne nadležnosti, nadležnost nad radnom i socijalnom politikom je dodijeljena entitetima Bosne i Hercegovine, nakon čega su formirani ministarstvo rada i boračko-invalidske zaštite i ministarstvo zdravlja i socijalne zaštite Republike Srpske te ministarstvo rada i socijalne politike Federacije Bosne i Hercegovine.

## Nadležnosti 
Glavna osoba u federalnom ministarstvu rada i socijalne politike je ministar ili ministrica rada i socijalne politike Federacije Bosne i Hercegovine, koji ima pravo na jednog sekretara i četiri pomoćnika. Nadležnosti ministarstva su definisani zakonom o federalnim ministarstvima i drugim tijelima federalne uprave.

U sastavu federalnog ministarstva rada i socijalne politike se nalazi služba za evropske integracije, strateško planiranje i koordinaciju projekata.

### Djelokrug 
Ministarstvo rada i socijalne politike Federacije Bosne i Hercegovine obavlja upravne, stručne i druge poslove utvrđene u zakonima koje se odnose na nadležnosti Federacije BiH u oblastima socijalne politike, rada i zapošljavanja te penzijskog i invalidskog osiguranja.

Prema tome, ministarstvo je nadležno za:

* politiku rada i zapošljavanja
* radne odnose i prava iz radnog odnosa
* zaštitu na radu
* penzijsko-invalidsko osiguranje
* međunarodne konvencije u skladu sa ustavom Bosne i Hercegovine
* ugovori i bilateralni sporazumi iz oblasti zapošljavanja
* socijalnu sigurnost i solidarnost
* zaštitu civilnih žrtava rata
* zaštitu porodice, usvojenje i starateljstvo
* socijalnu zaštitu

i druge poslove utvrđene zakonom iz ovih oblasti

## Organizacija 
Federalno ministarstvo rada i socijalne politike se sastoji od sljedećih organizacionih jedinica:

* Kabinet ministra
* Sektor za pravne i kadrovske, ekonomsko-finansijske i opće poslove
* Sektor za rad i zapošljavanje
* Sektor za penzijsko i invalidsko osiguranje i međunarodnu regulativu socijalnog osiguranja
* Sektor za socijalnu zaštitu i zaštitu porodice i djece
* Sektor za zaštitu lica sa invaliditetom i zaštitu civilnih žrtava rata
* Služba za evropske integracije, strateško planiranje i koordinaciju projekata
* Jedinica za internu reviziju

## Spisak ministara 
## Reference 
## Vanjski linkovi 
* Zvanični sajt

Rada i socijalne zaštite
Cvetana Krasteva

**Cvetana Krasteva** () je nekadašnja bugarska biatlonka. Zajedno sa Ivom Karađozovom, Nadeždom Aleksijevom, Ekaterinom Dafovskom i Marijom Manolovom dominirala je u drugoj polovini 1980-ih godina u takmičenjima Svjetskog kupa u biatlonu, kada su redovito pobjeđivale u pojedinačnim utrkama kao i utrkama štafeta i ekipnom takmičenju. Osvajale su drugo ili treće mjesto iza nepobjedivih sovjetskih štafeta.

## Svjetski kup 
Prvi nastup u Svjetski kup imala je u sezoni 1985/86. U slijedećoj sezoni uspjela je ostvariti jedan plasman među prvih deset, a u sezoni 1987/88, 30. januara 1988. u njemačkom Ruhpoldingu pobijedila je u utrci sprinta. Dan kasnije pobijedila je u štafeti na 3 × 5&nbsp;km sa Marijom Manolovom i Nadeždom Aleksijevom. Slijedeću pobjedu u štafeti ostvarila je na slijedećem takmičenju u Holmenkollenu u Norveškoj, ovaj put sa Ivom Karađozovom i Nadeždom Aleksijevom. Te je sezone zauzela sedmo mjesto u ukupnom plasmanu. Slijedeće sezone 1988/89. zauzela je četvrto mjesto u ukupnom plasmanu sa dva druga i dva treća mjesta, te sa jednom pobjedom i jednim drugim mjestom u ekipnoj utrci na 15&nbsp;km, i jednim drugim i jednim trećem mjestu u štafeti. Uspjeh u ukupnom plasmanu ponovila je 1989/90. sa jednom pobjedom i jednim drugim mjestom. Ima ukupno dvije pobjede u Svjetskom kupu. Takmičila se do  sezone 1991/92, ali nije zabilježila značajnije rezultate.

## Svjetska prvenstva 
Krasteva je nastupila na pet Svjetskih prvenstava od SP 1986. do SP 1990. i osvojila je dvije srebrne i jednu bronzanu medalju. Najveći uspjeh ostvarila je na SP 1989. u austrijskom Feistritzu, kada je osvojila drugo mjesto u sprintu, iza Norvežanke Anne Elvebakk sa manje o tri sekunde zaostatka, te zajedno sa Marijom Manolovom i Nadeždom Aleksijevom drugo mjesto u štafeti 3 × 5 km. Na slijedećem prvenstvu SP 1990. sa Ivom Karađozovom, Nadeždom Aleksijevom i Marijom Manolovom osvojila je bronzanu medalju u ekipnoj utrci.

## Kraj karijere 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Bugarski biatlonci
Kategorija:Osvajači medalja na Svjetskim prvenstvima u biatlonu
Ramush Haradinaj

**Ramush Haradinaj** (rođen 3. jula 1968) kosovski je političar, bivši premijer Kosova i predsjednik stranke AAK. Bivši je oficir i vođa Oslobodilačke vojske Kosova. Također bio je premijer vlade Kosova i tokom perioda između 2004. i 2005. godine.

Nakon raspada Jugoslavije, Haradinaj je bio komandant OVK za zapadno Kosovo. Nakon rata, Haradinaj se politički angažirao ali je ubrzo podnio ostavku pošto je postao jedan od komandanata OVK protiv koga je Međunarodni krivični sud za bivšu Jugoslaviju (MKSJ) podigao optužnicu zbog ratnih zločina i zločina protiv čovječnosti nad Srbima, Romima i Albancima u periodu od marta do septembra 1998. godine. Nakon procesa vođenog pred haškim sudom, Ramush Haradinaj oslobođen je svih optužbi 3. aprila 2008. Tužilac se žalio na oslobađajuću presudu tvrdeći da tužilaštvu nije dato dovoljno vremena da osiguraju svjedočenje dva kritična svjedoka. Žalbeno vijeće prihvatilo je 2010. godine žalbu tužilaštva i naložilo ponovno suđenje u Hagu. Ponovljen je postupak suđenja, koji je trajao nešto više od dvije godine, a 29. novembra 2012, Haradinaj i njegov suoptuženi po drugi put su oslobođeni optužbi.

## Reference
## Vanjski linkovi
*

Kategorija:Rođeni 1968.
Kategorija:Živi ljudi
Kategorija:Kosovski političari
Kategorija:Optuženi pred Haškim tribunalom
Kategorija:Oslobođeni pred Haškim tribunalom
Kategorija:Biografije, Dečani